projecte-aina/catalan_government_crawling huggingface dataset:
Enguany a Lleida s'han dut a terme 6 cursos presencials i 2 de virtuals als quals han assistit 55 professionals de 32 biblioteques, bibliobusos i Central de biblioteques de Lleida.
Durant el 1r semestre el personal bibliotecari es va formar virtualment en " Catalogació i format RDA", una nova normativa de catalogació que s'ha d'implementar al catàleg ARGUS a principis de l'any 2020.
També en aquest sentit, el dimarts 26 de novembre l'Eva Pasarell, Cap de processos tècnics del Servei de Biblioteques va fer una presentació a Lleida per explicar el procés, el calendari, els treballs i els documents que s' han fet per tal de facilitar el canvi a aquesta nova norma de catalogació.
Durant els mesos de maig i juny es va fer el curs " El moviment Maker: com la biblioteca pot donar resposta a la filosofia DIY a través dels makerspaces".
A partir de setembre els cursos presencials que s'han programat han estat els següents:
Paral·lelament i com a complement dels cursos del " Pla de formació del Servei de biblioteques", la Central de Biblioteques de Lleida ha ofert formació individualitzada al personal de les biblioteques públiques de Lleida.
En aquest cas a les noves incorporacions de personal en biblioteques amb equips de treball existents i a biblioteques unipersonals on els tècnic auxiliar és el responsable de la biblioteca.
Aquesta formació es preveu en motiu de l'obertura de noves biblioteques, remodelacions, baixes de llarga durada o jubilacions que comportin la incorporació de nou personal que necessiti un guiatge personalitzat al seu cas.
Aquest 2019 s'ha fet formació al personal de la biblioteca d'Aitona, inaugurada al febrer.
El Servei de Biblioteques organitza cada any plans formatius adreçats als professionals del Sistema de Lectura Pública amb l'objectiu de facilitar la formació continuada dels professionals que treballen a les biblioteques.
L'exposició " Aloma de Mercè Rodoreda.
50 anys de la segona edició de la novel·la" ha estat elaborada per la Fundació Mercè Rodoreda, de l'Institut d'Estudis Catalans (IEC) i compta amb la col·laboració del Departament de Cultura de la Generalitat de Catalunya i de Biblioteques de Barcelona de l'Ajuntament de Barcelona.
Té l'objectiu d'explicar l'obra dins la producció de Rodoreda i en el seu context històric, cultural i literari general, i busca promoure'n la lectura.
A Lleida es podrà veure a les següents biblioteques:
Pel que fa a les activitats, durant el 2020 sis biblioteques de Lleida oferiran la xerrada "Aloma, una novel·la posada al dia" a càrrec d'Anna Maluquer, rapsoda i poetessa.
Al 2019 va fer 50 anys que es va publicar la segona edició d'Aloma, l'única novel·la dels anys trenta que Mercè Rodoreda no va rebutjar.
La Fundació Mercè Rodoreda ho ha volgut celebrar amb una exposició itinerant i amb la promoció de diferents activitats.
La primera activitat organitzada per la Central de Biblioteques de Lleida fou la presentació de Col·lecció Nandibú Z que pertany a l'editorial Pagès Editors i va anar a càrrec de la seva directora comercial, la Glòria Flix.
Es tracta d'una col·lecció de pensament crític dirigida i pensada per al públic més jove, una franja d'edat sovint ignorada pel que fa a llibres d'assaig, i que s'ha estrenat amb els títols De la poma a la pantalla: amor, sexe i desig a l'època digital de Marta Roqueta-Fernández, un assaig juvenil i Tot el que sap l'Alejandro d'Andrés Pi Andreu, una traducció d'un clàssic de la literatura infantil llatinoamericana.
Tot seguit va tenir lloc la segona activitat organitzada conjuntament entre la Biblioteca Pública de Lleida i la Central de Biblioteques: un taller de demostració a càrrec de Natàlia Martínez que va explicar com s'ha de muntar i desenvolupar el laboratori "Expedient panxa plena" a les biblioteques participants.
Una activitat que oferiran durant el 2020 a nens i nenes acompanyats de les seves famílies i que girarà al voltant del personatge del llop al món de la literatura infantil, on caldrà ajudar a resoldre el cas d'en Panxa Plena, el llop ferotge.
Els laboratoris de lectura són activitats d'animació innovadores, concebuts com a espais de creació per a les famílies que conviden a experimentar al voltant de la lectura, entesa en el sentit més ampli del terme, permeten gaudir de l'essència dels llibres infantils des de la vessant creativa.
Una vintena de bibliotecàries del territori de Lleida van participar a aquestes activitats professionals el passat 15 de gener durant el matí a la Biblioteca Pública de Lleida.
El passat dia 18 de febrer a les 16h va tenir lloc a Albatàrrec (Segrià) l'acte de presentació del nou servei de bibliobús del qual gaudirà el nou municipi a través de la seva incorporació a la ruta del Bibliobús Garrigues-Segrià que gestiona el Servei de Biblioteques del Departament de Cultura.
L'acte va començar amb rebuda pel personal del bibliobús amb visita i breu explicació del servei.
Després grans i petits van poder gaudir de la cercavila conduïda per la companyia Xip- Xap, que va sortir de les escoles i arribà a la plaça on seguidament es van iniciar els parlaments amb la benvinguda de l'alcalde.
A partir de les 17:30 h va tenir lloc el final de festa a càrrec de Xip Xap i acompanyat d'un refrigeri per a tots els assistents.
El Bibliobús Garrigues Segrià és un servei bibliotecari mòbil que dona serveis bibliotecaris a 15.102 hab. d'un total de 23 municipis de les Garrigues i el Segrià.
Amb la incorporació d'Albatàrrec a la ruta que actualment fa el bibliobús Garrigues-Segrià, els seus 2.221 hab. tindran accés a un fons de 23.253 documents i servei de préstec interbibliotecari.
Periòdicament el bibliobús Garrigues-Segrià ofereix també activitats de foment de la lectura per tot tipus de públics.
El servei de bibliobús a Albatàrrec serà quinzenal: dimarts a la tarda de 15:30 a 18:00 h.
La directora general de Creació, Acció Territorial i Biblioteques, Àngels Ponsa, el director dels Serveis Territorials de Cultura de Lleida, Miquel A. Cullerés i l'alcalde d'Albatàrrec, Jaume Sanuy varen presentar el nou servei de bibliobús del que gaudirà aquest municipi.
Aquest projecte té com a objectiu general fomentar les vocacions STEAM (ciència, tecnologia, enginyeria, art i matemàtiques) implementant activitats de programació educativa amb el programari Scratch a les biblioteques públiques d'arreu del territori amb el suport de persones voluntàries i estudiants proposats per les universitats participants.
Amb el programari Scratch, els joves d'entre 9 i 12 anys poden iniciar-se en la programació d'ordinadors, ensenyar a planificar i a resoldre problemes, avaluar i investigar els resultats obtinguts.
En aquesta 8a edició, iniciada a l'octubre de 2019 i que finalitzarà al juny d'enguany, 8 biblioteques públiques del territori lleidatà hi participen, les quals compten amb la col·laboració de la Universitat de Lleida per a la difusió del projecte:
Code Club a les biblioteques públiques és una iniciativa del Servei de Biblioteques del Departament de Cultura, juntament amb Codeclubcat, la UOC, la Facultat d'Informàtica de Barcelona (FIB) de la UPC, la UDG, la UPF, l'Escola Universitària ELISAVA, la Facultat d'Informació i Mitjans Audiovisuals de la Universitat de Barcelona i amb el Campus Terres de l'Ebre de la URV.
Se seguirà el calendari de la ruta establert i es mantindran els mateixos horaris al públic.
S'oferiran els serveis de préstec de documents, d'atenció al públic i devolució de documents.
Els usuaris tenen l'opció de fer les reserves prèviament per correu electrònic mitjançant la consulta del catàleg Argus.
De moment no es podrà accedir a la col·lecció i als ordinadors de l'interior del bibliobús.
Els usuaris poden fer ús també de la plataforma de préstec digital eBiblio Catalunya amb accés a llibres, pel·lícules, diaris i revistes entre d'altres recursos.
Es demana que els usuaris portin mascareta, que es mantingui la distància de seguretat a l'exterior del vehicle i que facin ús del gel hidroalcohòlic que s'oferirà al mateix bibliobús.
Per ampliar la informació i resoldre dubtes:
Els Bibliobusos del Departament de Cultura a Lleida reprenen properament el seu servei als 36 municipis de 5 comarques de Ponent i del Pirineu de Lleida.
Durant aquest període s'ha estat treballant per adaptar els seus serveis per garantir la seguretat i la salut de tothom.
Cadascuna ha disposat d'un pressupost de 500€ per tal de comprar les novetats que les editorials han presentat a la fira.
El Servei de Biblioteques proporciona aquest pressupost dins del programa de suport a les fires del llibre de Catalunya que porta les biblioteques públiques a comprar títols a les fires que se celebren a Catalunya.
L' Ajuntament d'Organyà va organitzar un acte de benvinguda a les biblioteques.
A continuació aquestes van visitar les diferents parades de les editorials i llibreries que participaven a la fira.
L'organització de la fira, va preparar un dossier amb les principals recomanacions que les editorials feien a les biblioteques, ja què enguany s'ha suprimit la trobada que es feia cada any entre els editors i els bibliotecaris.
Aquesta és la primera fira a la qual participen les biblioteques de Lleida, després d'un període en què diverses fires del llibre han quedat suspeses o ajornades com a conseqüència de la pandèmia de Covid-19.
Es tracta de les biblioteques de La Seu d'Urgell, La Pobla de Segur, Tremp, Esterri d'Àneu, Biblioteca Pública de Lleida, Artesa de Segre, Solsona i Alcarràs.
Ha estat una edició molt especial inaugurada pel President Quim Torra, apadrinada per la il·lustradora Pilarín Bayés i que també ha comptat amb la presència de Josep Vallverdú.
Aquest escriptor ha inaugurat una escultura del seu famós personatge "Rovelló".
Les biblioteques han assistit a l' Encontats amb un pressupost de 500€ cadascuna gràcies al programa de suport a les fires del llibre del Servei de Biblioteques.
Hi han participat les biblioteques de Solsona, Alpicat, Linyola, Bellvís, Cervià de les Garrigues, Artesa de Segre, Albesa, Alcarràs, Bell-lloc d'Urgell, Castelldans, Belianes, Juneda, La Granadella, Castellserà, Aitona i Biblioteca Pública de Lleida.
Aquesta ja va tenir el seu preludi a la jornada professional que va organitzar aquesta biblioteca dedicada a la conversa filosòfica amb infants i joves a través dels llibres que va anar a càrrec d'Anna Juan Cantavella.
Ja esperem amb moltes ganes la propera edició d'aquesta gran festa de la literatura infantil.
El diumenge 20 de setembre, les biblioteques de Lleida hem assistit a la 5a edició de l'Encontats, Mercat del Conte Infantil que, malgrat les circumstàncies d'aquest 2020, s'ha celebrat de nou a Balaguer.
El pla de formació 2020 es va ajornar en motiu del COVID-19, i s'ha reprès aquesta tardor amb la principal novetat que els cursos es faran a través de videconferència mitjançant la plataforma Zoom.
A partir de setembre els cursos virtuals que s'han programat són els següents:
Durant el mesos de març i maig va tenir lloc a Lleida el procés participatiu de reflexió estratègica impulsat per la Direcció General de Creació, Acció Territorial i Biblioteques del Departament de Cultura de la Generalitat de Catalunya.
Hi varen participar 24 bibliotecàries de les biblioteques municipals, Biblioteca Pública de Lleida, bibliobusos i Central de Biblioteques.
Paral·lelament i com a complement dels cursos del Pla de formació del Servei de biblioteques, la Central de Biblioteques de Lleida ha ofert formació individualitzada al personal de les biblioteques públiques de Lleida.
En aquest cas a les noves incorporacions de personal en biblioteques amb equips de treball existents i a biblioteques unipersonals on els tècnic auxiliar és el responsable de la biblioteca.
Aquesta formació es preveu en motiu de l'obertura de noves biblioteques, remodelacions, baixes de llarga durada o jubilacions que comportin la incorporació de nou personal que necessiti un guiatge personalitzat al seu cas.
Aquest 2020 s'ha fet formació virtual al nou personal de la biblioteca d'Arbeca.
20 professionals de 18 biblioteques públiques i la Central de Biblioteques de Lleida han participat al primer curs de "Prescripció per a joves" amb l'objectiu de formar-se de manera continuada.
La majoria de biblioteques públiques de Lleida disposen d'una pàgina web o bloc on expliquen els seus serveis, horaris d'atenció al públic i activitats.
En el cas dels espais web cada vegada més implementen un disseny adaptat per mòbils.
També tenen una presència majoritària a la web social: disposen de perfils en xarxes socials populars com Facebook i Twitter i cada vegada són més presents en xarxes socials de difusió d'imatge i fotografia com Pinterest o Instagram.
La Central de Biblioteques de Lleida és el servei regional de suport i de coordinació de les biblioteques públiques i bibliobusos del Sistema de Lectura Pública de Catalunya a les comarques de Ponent, Pirineu de Lleida, Aran i Solsonès.
La nostra missió és contribuir al desenvolupament dels serveis bibliotecaris i de vetllar pel bon funcionament de les biblioteques públiques del seu àmbit, a través dels eixos del seu Pla Estratègic:
La CBLL, vol ser un referent dins de l'àmbit professional en matèria de planificació i desplegament dels serveis bibliotecaris fixes i mòbils i en tecnologies de la informació adreçades a les àrees rurals amb municipis de fins a 3.000 hab., per tal de facilitar a les institucions municipals i supramunicipals les condicions bàsiques per assolir el desenvolupament cultural dels seus ciutadans.
La Central de Biblioteques disposa d'un equip de professionals especialitzats en temes de planificació bibliotecària i en serveis de suport a les biblioteques públiques i bibliobusos, format per la Cap de la Central de Biblioteques, 4 tècnics bibliotecaris, 1 cap de magatzem i 1 subaltern.
El personal dels serveis bibliotecaris mòbils s'adscriu a la Central, i està format per 2 tècnics bibliotecaris i 2 xofers amb funcions d'auxiliars de biblioteca.
El proper dia 18 de febrer a les 16h. tindrà lloc a Albatàrrec (Segrià) l'acte de presentació del nou servei de bibliobús del qual gaudirà el nou municipi a través de la seva incorporació a la ruta del Bibliobús Garrigues-Segrià que gestiona el Servei de Biblioteques del Departament de Cultura.
A l'acte de presentació d'aquest nou servei hi assistiran la directora general de Creació, Acció Territorial i Biblioteques, Àngels Ponsa, el director dels Serveis Territorials de Cultura de Lleida, Miquel A. Cullerés i l'alcalde d'Albatàrrec, Jaume Sanuy, acompanyats dels alcaldes d'altres municipis de la zona.
El Bibliobús Garrigues Segrià és un servei bibliotecari mòbil que dona serveis bibliotecaris a 15.102 hab. d'un total de 23 municipis de les Garrigues (17) i el Segrià (6).
Amb la incorporació d'Albatàrrec a la ruta que actualment fa el bibliobús Garrigues-Segrià, els seus 2.221 hab. tindran accés a un fons de 23.253 documents i servei de préstec interbibliotecari.
Periòdicament el bibliobús Garrigues-Segrià ofereix també activitats de foment de la lectura per tot tipus de públics.
El servei de bibliobús a Albatàrrec serà quinzenal (dimarts a la tarda de 15:30 a 18:00 h.).
Durant l'acte de presentació la companyia Xip Xap amenitzarà la festa amb una cercavila.
Code Club a les biblioteques públiques és una iniciativa del Servei de Biblioteques del Departament de Cultura, juntament amb Codeclubcat, la Universitat Oberta de Catalunya (UOC), la Facultat d'Informàtica de Barcelona (FIB) de la Universitat Politècnica de Catalunya (UPC), la Universitat de Girona (UdG), la Universitat Pompeu Fabra (UPF), l' Escola Universitària de Disseny i Enginyeria de Barcelona (ELISAVA), la Facultat d'Informació i Mitjans Audiovisuals de la Universitat de Barcelona i amb el Campus Terres de l'Ebre de la Universitat Rovira i Virgili (URV) que té com a objectiu general fomentar les vocacions STEAM implementant activitats de programació educativa amb el programari Scratch a les biblioteques públiques d'arreu del territori amb el suport de persones voluntàries i estudiants proposats per les universitats participants.
Amb el programari Scratch, els joves d'entre 9 i 12 anys poden iniciar-se en la programació d'ordinadors, ensenyar a planificar i a resoldre problemes, avaluar i investigar els resultats obtinguts.
Els tallers de Scratch que organitzaran les biblioteques públiques s'impartiran per estudiants universitaris provinents de les universitats participants en el projecte.
Cada biblioteca organitzarà 12 sessions gratuïtes en grups de com a mínim 12 alumnes.
En el transcurs de les edicions celebrades fins ara han participat 96 biblioteques, sis universitats i s'ha arribat a més de 1.400 nens i nenes d'arreu de Catalunya.
Les biblioteques es poden inscriure fins el 30 de setembre, i per fer-ho han d' omplir el formulari.
El Servei de Biblioteques de la Generalitat de Catalunya i Espais Escrits.
Xarxa del Patrimoni Literari Català col·laboren per posar en relleu el valor de les obres de la literatura catalana i fer-les presents als clubs de lectura de les biblioteques públiques.
La xarxa del patrimoni literari s'encarrega, a través dels seus socis, de dinamitzar, des del coneixement, la sessió del club de lectura que se'ls demana.
La valoració de les biblioteques molt positiva i ja és el setè any que es porta a terme el projecte.
Les biblioteques públiques valoren, sobretot, la capacitat de comunicació i el gran coneixement de l'obra que tenen els diversos dinamitzadors que condueixen la sessió del club de lectura.
A continuació podreu veure el llistat de dinamitzacions:
Representant de la Fundació Manuel de Pedrolo
Biblioteca Jaume Marquè i Casanovas
Biblioteca Municipal l'Ateneu d'Esparreguera
Biblioteca Mestre Maria Antònia
Los col·loquis de la insigne ciutat de Tortosa
El paisatge tarragoní en els dietaris i en l'obra poètica de Marià Manent
Biblioteca Sant Boi de Llobregat
Biblioteca de l'Hospitalet de l'Infant
Ajuntament de Sant Feliu de Guíxols
El Departament de Cultura, a través del Servei de Biblioteques de la Direcció General de Cooperació Cultural i l'Agència Catalana de Cooperació al Desenvolupament del Departament d'Exteriors impulsen 'Biblioteques sense fronteres', un programa que reforça l'acció de la Generalitat de Catalunya en l'àmbit de l'educació per al desenvolupament.
La iniciativa va néixer l'any 2017 amb l'objectiu de contribuir a la construcció d'una ciutadania global transformadora a través de la difusió d'informació i recursos al públic de les biblioteques de Catalunya.
En el camí cap a una economia que persegueixi la justícia social, la reducció de les desigualtats i el respecte pels drets humans i el medi ambient ens trobem les economies transformadores, una concepció de l'economia en plena expansió que ja suposava el 2,2% del PIB català el 2017, i el 7% del PIB a Barcelona el 2018.
Les economies transformadores estan un gran nombre d'iniciatives de producció, comercialització, consum i finançament que funcionen dia a dia sota lògiques democràtiques, equitatives, solidàries i respectuoses amb les persones, el medi ambient i els territoris.
Amb uns canals de comercialització i producció alternatius que posin en el centre a les persones i les seves necessitats, i alternatives de consum i producció, basades en la participació de les persones i les comunitats, en l'apoderament, la transparència, les qüestions de gènere i la sostenibilitat ecològica.
Per tot això, la III edició del programa Biblioteques Sense Fronteres se centra en les anomenades economies transformadores, que comprenen l'economia social i solidària, la banca ètica i el comerç just.
Les eines i recursos que s'ofereixen a les biblioteques s'han treballat conjuntament amb la Coordinadora de comerç just i finances ètiques.
LaCoordi sorgeix de la campanya Som Comerç Just i Banca Ètica, nascuda fa 20 anys sota el nom de la Festa del Comerç Just, i està formada per les entitats SETEM Catalunya, Oxfam Intermón, Alternativa 3, Fiare Banca Ètica Catalunya i FETS-Finançament Ètic i Solidari i la Xarxa d'Economia Solidària.
Què ofereix el programa a les biblioteques?
Aquest programa s'emmarca en un Pla de treball entre el Departament d'Exteriors i el Departament de Cultura per coordinar i treballar conjuntament actuacions en l'àmbit de la cooperació al desenvolupament.
Les activitats confirmades dins el programa 'Biblioteques sense fronteres' són les següents:
T'agradaria escriure un llibre?
El Departament de Cultura proposa als nois i noies d'entre 10 i 16 anys llegir i compartir la creació d'un llibre mitjançant una plataforma digital que innova en el procés de millora de la comprensió lectora
El Servei de Biblioteques del Departament de Cultura ofereix a les biblioteques públiques de Catalunya la creació de clubs de lectura amb els seus usuaris d'entre 10 i 16 anys amb l'objectiu de compartir la creació d'una obra literària amb autors i autores literaris.
Les biblioteques públiques podran accedir a la plataforma Fiction Express que ofereix en exclusiva un seguit de títols literaris en català, castellà i anglès que es publiquen setmanalment i que permet als nois i noies la possibilitat d'interactuar amb els seus autors i autores escrivint la continuació de la història.
A través d'un sistema de votacions i d'un fòrum obert amb l'autor o autora, on es comparteixen idees i opinions sobre el llibre, l'autor o autora tindrà nous arguments per escriure els capítols posteriors.
Aquest projecte es dirigeix a nois i noies de 5è i 6è de primària, 1er i 2on ESO i 3er i 4rt ESO.
Les biblioteques públiques disposaran d'aquesta eina a partir d'aquesta setmana i podran crear els seus propis grups de lectura i escriptura.
La persona dinamitzadora del grup podrà escollir el llibre que es vol treballar.
Escriu un llibre té com a objectius fomentar la lectura, millorar la competència lectora i desenvolupar l'hàbit de llegir entre els joves.
Per aconseguir-ho utilitza una metodologia única i innovadora: cada setmana es publica un capítol de cada llibre, una per cada nivell i per cada idioma (català, castellà i anglès), seguidament els participants tenen una setmana per llegir el capítol e interactuar, a través d'un fòrum obert, amb els autors i autores que estan escrivint el llibre i votar la millor de les tres opcions de continuïtat de la història Les seves opinions ajudaran als escriptors a escriure els capítols posteriors.
Aquesta eina permet un seguiment personalitzat per part del bibliotecari.
A més de ser un repositori exclusiu de llibres creats per autors molt coneguts amb l'ajut de joves lectors.Fiction Express ofereix tres propostes de llibres per cada idioma: català, castellà i anglès; i per cadascun dels tres nivells: 5èi 6ède primària; 1er i 2on de la ESO i 3er i 4rt de la ESO.
Totes les biblioteques públiques que participin han de donar-se d'alta al formulari i inscriure els participants del seu club de lectura i anotar el nom del conductor, aquest darrer actuarà de moderador i dinamitzarà la participació.
La plataforma no té límit d'usuaris i, per tant, totes les biblioteques públiques que es vulguin inscriure podran fer-ho.